הקנדלברה של פראקאס

הקנדלברה של פראקאס (בספרדית: Candelabro de Paracas) הוא גאוגליף מפורסם הממוקם בחוף הצפוני של חצי האי פראקאס, במפרץ פיסקו, שבמחוז איקה, בפרו. פירוש השם קנדלברה (Candelabra) הוא פמוט רב-קנים או מנורה בעלת מספר זרועות, אולם מעולם לא נטען שזהו הייצוג האמיתי של הגאוגליף. אורכו של הגיאוגליף הוא כ-180 מטרים וגילו מוערך לפי מדידות פחמן-14 בכ-2500 שנה. הסימנים בקרקע נחצבו לעומק של 60 ס"מ, כאשר ייתכן שאבנים מתאריך מאוחר יותר הונחו בסביבה. הסיבה ליצירתו טרם נתגלתה עד היום. מחקר הארכאולוגית הגרמנייה מריה רייכה, שהתפרסמה בחקר קווי נסקה, הקדישה שישה חודשים לחקר הקנדלברה של פראקאס, וגילתה שם שברי כלי חרס של תרבות פראקאס המתוארכים לשנת 200 לפני הספירה. תאוריות ליצירת הגיאוגליף מספר השערות שונות הועלו על ידי חוקרים וחובבים לגבי הסיבות ליצירת הקנדלברה של פראקאס: סימן עצור לפי דיווחים מוקדמים, במשך מאות שנים, מלחים השתמשו לעיתים קרובות בקו החוף של פאראקס כנקודת עצירה, ולכן רבים מהתושבים המקומיים מאמינים שהגיאוגליף שימש כתמרור שסימן להם לעצור. מטה הברקים של ויראקוצ'ה אחת התיאוריות הפופולריות היא שהגאוגליף דומה לצורת קלשון, המכונה "מטה הברקים" של האל ויראקוצ'ה. בוני הגיאוגליף יצרו אותו לכבודו של "האל הבורא" לפי המיתולוגיה של האינקה. עץ עולם ייתכן שהגיאוגליף מייצג "עץ עולם" שהוא מוטיב נפוץ בתיאורי הבריאה והאיקונוגרפיות של התרבויות הפרה-קולומביאניות של מסו-אמריקה. עצי העולם מייצגים את ארבע רוחות השמיים, ואת החיבור שבין העולם הארצי והממלכה השמיימית. עשב ג'ימסון רבים מאמינים שהגיאוגליף דומה לצורת הצמח מעורר ההזיות דטורה זקופת-פרי (Jimson Weed). אחת התיאוריות היא שתושבי אזור פראקאס היו מסיירים בחוף המערבי של צפון אמריקה בכדי לאסוף את העשב, והגיאוגליף הראה להם את הכיוון בו יוכלו למצוא אותו. אמצעי ניווט יש המקשרים את הגיאוגליף עם קבוצת הכוכבים של הצלב הדרומי, וטוענים שהוא נועד בכדי לעזור למלחים המנווטים בחצי הכדור הדרומי, למצוא את מיקום הקוטב הדרומי. תיאוריות נוספות תיאוריות אחרות שאין להן סימוכין, גורסות שהוא נוצר על ידי המדינאי והמצביא הארגטינאי חוסה דה סן מרטין, או שהוא מייצג סמל של הבנייה החופשית. אף אחת מן התיאוריות הללו, לא תואמת את הגיל המשוערך של הדמות, שהוא כ-2500 שנים. ראו גם קווי נסקה קישורים חיצוניים מהו סוד דמויות הענק בתילים של פרו?, באתר אנציקלופדיה אאוריקה הערות שוליים